एंटरटेनमेंट डेस्क. फिल्ममेकर करन जौहर और बॉलीवुड एक्टर शाहरुख खान की दोस्ती काफी गहरी है। इनकी इसी दोस्ती की वजह से ये माना जाता रहा है कि शाहरुख के बेटे आर्यन करन की फिल्म से ही अपना बॉलीवुड डेब्यू करेंगे। इस बारे में करन ने पहली बार अपनी बात सामनें रखते हुए कहा, “मेरे अलावा कोई और शाहरुख के बेटे (आर्यन) को लॉन्च नहीं कर सकता।”
करन ने ये बात एक इंटरव्यू के दौरान कही है। इस इंटरव्यू में करन ने शाहरूख के बारे में भी कई बाते कीं। उन्होंने कहा, “शाहरूख उनके दोस्त नहीं, परिवार की तरह हैं और मैं ये रिलेशन आने वाली पीढ़ी के साथ भी बना कर रखना चाहूंगा।”
दरअसल, काफी समय से ये बाते चल रही थी कि करन शाहरूख के बेटे को लांच करेंगे। लेकिन इस दोनों सितारों ने इस बारे में कभी कोई बयान नहीं दिया था। मगर हाल ही में एक इंटरव्यू के दौरान करन ने ये साफ कर दिया कि सिर्फ वो ही आर्यन को फिल्मों में लांच करेंगे उनके अलावा कोई और आर्यन को लॉन्च नहीं कर सकता।
hin_Deva hin_Deva hin_Deva